### Resumé

Byrådet besluttede på møder i foråret 2025 en permanent placering af [adresse] på Nordkajen samt at igangsætte opkøb af Nordkajens arealer som led i den kommende omdannelse af arealerne fra erhvervshavn til byformål. Vejle Kommune og SDU har parallelt hermed drøftet proces for opførsel af det kommende universitetsbyggeri. På den baggrund foreslås det, at der igangsættes en fælles udviklingsproces mellem SDU og [adresse] for udvikling af [adresse] campusområde på [adresse].

### Sagsfremstilling

**Baggrund – Byrådets beslutninger foråret 2025**

Byrådet godkendte den 26. marts 2025 en principbeslutning for kommende permanent placering af [adresse] på [adresse], [adresse]. På mødet godkendte Byrådet endvidere den endelige partnerskabsaftale mellem SDU, Vejle Kommune og de partnere, der har tilkendegivet at ville bidrage til opstarten af [adresse].

Den 8. april 2025 godkendte Uddannelses- og Forskningsministeriet de 8 nye uddannelser til [adresse]. Hermed opnåedes den endelige godkendelse for åbning af uddannelserne under [adresse] og modtagelse af de første bachelorstuderende i september 2026 i det midlertidige Campus-miljø i Spinderihallerne.

Som led i det forberedende arbejde med at sikre Nordkajens overgang fra erhvervshavn til byområde, vedtog Byrådet på møde den 28. maj dels en principbeslutning om snarest muligt at indlede forhandlinger med [adresse] om opkøb af arealerne på [adresse], og dels en beslutning om at igangsætte udvikling af helhedsprincipper for Nordkajen som samlet byomdannelsesområde.

Parallelt med arbejdet for etablering af et permanent fysisk campusmiljø på Nordkajen er der arbejdet med rammerne om et midlertidigt campusmiljø i Spinderihallerne. Spinderihallerne vil danne fysisk ramme om [adresse] frem til studiestart 2030, hvor det permanente campus skal stå klart til ibrugtagelse. Som del af forberedelserne til dette besluttede Økonomiudvalget på møde den 16. juni rammer for indgåelse af lejeaftaler med SDU Vejle for lokaler og bygninger ved Spinderihallerne.

**Overordnet tidsplan for opførsel af [adresse] på Nordkajen – Universitetsbygningen**

Med den årlige stigning i antallet af studerende på [adresse] frem mod fuld indfasning i 2032, er der fra 2030 behov for ibrugtagning af et nyt campusmiljø på Nordkajen.

SDU oplyser, at det i de fleste tilfælde vil være statens ’ejendomsselskab’, Bygningsstyrelsen, der er ansvarlig for at levere de endelige fysiske rammer om [adresse]. Dog kan der også indgås aftale med en privat udvikler, hvis muligheden herfor byder sig.

Såfremt Bygningsstyrelsen skal være bygherre for SDU Vejle forventes det, at der skal afsættes en 4-årig projektperiode fra igangsætning til ibrugtagning i 2030.

**Igangsætning af fælles udviklingsproces for SDU Vejle**

Som grundlag for en kommende projektering af universitetsbygningen i 2026 skal der forinden gennemføres en række centrale drøftelser i [adresse] vedrørende den samlede byomdannelse og det kommende campusmiljø.

Drøftelserne skal blandt andet vedrøre den overordnede fysiske sammenhæng mellem universitetsbyggeriet og den samlede bydel, arkitektur og funktioner med videre. Som del af drøftelserne i Byrådet er der igangsat et arbejde med at inddrage centrale interessenter, herunder områdets naboer og borgerne med flere.

SDU vil ligeledes have en række ønsker og krav til [adresse] Vejle campusområde. Dette vedrører blandt andet lokaleforhold, bygningens indretning og udformning.

Derfor foreslås det, at [adresse] sammen med SDU nu igangsætter en fælles udviklingsproces, der har til formål at kvalificere rammerne for det nye campus og nærområdet. Processen skal ende ud med en overlevering af et fælles skitseforslag til bygherren, der er godkendt af både [adresse] og [adresse], og som dermed indeholder det projekt, som byrådet og SDU i fællesskab anbefaler bygherren at gå videre med i den følgende projektering af [adresse] fremtidige fysiske rammer.

Ved at igangsætte en fælles udviklingsproces mellem [adresse] og SDU skabes der dermed grundlag for, at det kommende universitetsbyggeri indtænkes som del af den samlede udvikling af Nordkajen og [adresse] som samlet bydel.

**Forslag til faser i den fælles udviklingsproces frem til 2026**

I det følgende beskrives faserne i den fælles udviklingsproces samt den anslåede tidsplan i processen.

*Fase 0: Forberedelse og konkurrenceprogram (august-december 2025)*
Perioden afsættes til politiske drøftelser i Byrådet samt til at involvere interessenter, herunder naboer, foreninger, borgere og erhverv. Økonomiudvalget forbereder i samarbejde med Teknisk Udvalg konkurrenceprogrammet, der indeholder helhedsprincipper for byggeriet og Nordkajsområdet. [adresse] godkendes endeligt i [adresse] og af SDU.

I forbindelse med godkendelsen af konkurrenceprogrammet nedsættes en bedømmelseskomité.

I august 2025 vil Vejle Kommune og SDU indgå aftale med fælles bygherrerådgiver, der vil blive en gennemgående rådgiver fra nu og frem til afleveringen af skitseprojektet til bygherre.

*Fase 1: Ide-fase (dec. 2025 - marts/april 2026)*
Der gennemføres en prækvalifikationsfase i december 2025/ januar 2026. Bedømmelseskomitéen udvælger tre teams, der i januar-marts 2026 hver udvikler en idéskitse med forslag til overordnet plan for Nordkajsområdet og det kommende universitetsbyggeri.

Byrådet og SDU drøfter og beslutter ideskitserne i marts/april 2026.

*Fase 2: Kvalificeringsfase (marts/april 2026 – august 2026)*
Steven Frandsen deres forslag i tre forskellige scenarier for et universitetsbyggeri samt Nordkajsområdet. Den endelige beslutning af projektet sker i Byrådet og SDU.

*Fase 3: Overdragelsesfase (september 2026)*
Der sker en overdragelse af ideskitsen til bygherren. Herefter sker den endelige tekniske afklaring og projektering.

**Budget**

De fælles udgifter til ovenstående proces og rådgivere deles ligeligt mellem SDU og Vejle Kommune.

Fælles bygherrerådgiver:

- I alt 700.000 kr., heraf 350.000 kr. fra Vejle Kommune

[adresse]:

- Fase 1: 3 x 200.000 kr., i alt 600.000 kr., heraf 300.000 kr. fra Vejle Kommune
- Fase 2: I alt 500.000 kr., heraf 250.000 fra Vejle Kommune.

Det foreslås desuden, at byrådet frigør bevilling til ekstra midler til gennemførsel af den samlede proces på i alt 600.000 kr. så der søges om et samlet budget for udviklingsprocessen for Vejle Kommune på 1,5 mio. kr.

Udgiften foreslås finansieret af Den strategiske reserve under ØU afsat til fortsat implementering af Uddannelse Vejles anbefalinger. Den strategiske reserve udgør 7,5 mio. kr. og er afsat af 20 mio. kr.’s puljen ”Vejle – en studieby i vækst” jf. Byrådets beslutning 26. februar 2025, pkt. 30.

### Sagens videre forløb

Sagen skal behandles i Byrådet.

### Historik

#### Kommunaldirektøren indstiller , den 18. august 2025, punkt 189:

At udviklingsprocessen for SDU Vejle campus-området igangsættes, som beskrevet i sagen.

At Økonomiudvalget anbefaler medlemmer af bedømmelseskomite til Byrådets godkendelse.

#### Beslutning fra Økonomiudvalget, den 18. august 2025, punkt 189:

Anbefales.

### Beslutning

Godkendt.

Byrådet valgte Steve Bruun, Mark Eriksen, Ronnie Kristensen, Susanne Jepsen samt Osvald Kristiansen til at indgå i bedømmelseskomiteen.

Fraværende: Richard Møller, i stedet mødte Jack Krogh.

Fraværende: Mie Gregersen.